“Yesu Kristo, Niwe Omwe nyumwabazyo, kandi n`erizooba, kandi n`ebiro byona.” (Abaheburaayo 13:8)

Ebaruha erikwetoroora

Okw`ikumi n`ebiri 1999

Endamusyo z`omutaano ahari imwe mweena abari haihi n`ahare, abari omu burigw-izooba n`omu bugwa-izooba, omu bukiizi bwa bumosho n`omu bukiizi bwa buryo okurabira omu iziina eririkukuundwa ery`omuheendo erya MUKAMA waitu yesu Kristo omuri 1Tim. 1:12,

»Ninsiima kristo Yesu MUKAMA waitu owampaire amaani, ahabw`okuba akanteekateekaho kuba omwesigwa, yampa omurimo gw`okumuheereza…«

Nk`oku kiri kityo Akaanta omu buheereza bw`Ekanisa Ye. Kukaba kuri okusharamu kwe; tindashabirwe, kureka nka tumwa. Ekwataanisa yangye n`ow`eishe-emwe Branham eri nka eya Timoseo na Paulo oku yabaaire eri. Timoseo akaba ashemereire kwehayo aha b`eishe-emwe abetsigwa abandi ahabw`eki Paulo yaashomese, ngu babaase kushomesa obutumwa obutumwa nibwo bumwe (2 Tim. 2). Eky`amaani obutosha n`ekitiine kaatokoozi, enyegesa eya maani ey`Ekigambo kya Ruhanga: »Kwonka iwe, ogumizemu omu bi waayegire okamanyira kimwe, ahakuba noomanya abaabikwegyeise, kandi noijuka ngu okamanya ebyahandiikirwe ebiikwera ebirikubaasa kukuhaisa obwengye bw`okukuhabura omuhanda gw`okujunwa ahabw`okwikiriza Kristo Yesu.« (2 Tim. 3:14-15). Nk`oku tukiri omu biro bya Bibuli kandi n`obuteeka bw`obwa Ruhanga bugarwiirweho, nakyo n`eky`obujurizi ahari `inye. Ruhanga Akaba yaanyebeembiira ngu nshome ebyahandikirwe ebirikweera obu nabiire nyine emyaka ikumi n`ebiri n`okukuunda kw`omu mutima omuunda. Nkaba ngyeeragyeranisa ebyahandikiirwe bitari bimwe ndikuroonda ekigyeendererwa eky`amazima kandi nkaheebwa okwetegyereza aha biintu ebi nabiire mba ninshoma.

Ntakabugaine ow`eishe-emwe Branham omu 1955 omuri Karlsruhe, Bugirimaani, omurindi gw`okubaanza, nkaba nyine okurokooka okwangye nk`omuntu na MUKAMA, oku naatungire ntakahikize emyaka 16, omu ruteerane rw`aba Pentekooti omu 1949. Kikampikaho nk`oku Bibuli erikukiigambaho. Omuburizi kuruga omuri Amerika ou barikweeta Hall Herrmann akahereza omu wiikendi agyo omu kanisa ya Rev. Paulo Raabe omuri Hamburg, Bugirimaani. Aha muheru gw`oruteerane kikarangirirwa ngu boona ababiire nibeenda kubatizibwa n`Omwoyo Orikwera nabaasa kusigara enyima. Nkaba ndi omuri abo abantu nka 120 abayerundaniire omu shaara. Ritakabiire itumbi rya nyikiro nkatunga omugisha gw`amaani ogw`okwijuzibwa Omwoyo Orikwera. Omu mazima, nkateebwa omu kitiinisa, obusiingye obw`amaani hamwe n`okushemererwa okutakugambwa kandi okwijwire ekitiinisa kya MUKAMAkikijura amagara gangye kandi nahiimbisa Ruhanga omu rurimi orutarikwetegyerezibwa. Okurugira kimwe aha mutima gwangye iziba rikahimintika omu magara agatahwaho, nk`oku MUKAMA waitu yaagambiire omukazi Omusamaria. Omwoyo wa Ruhanga akaba naagyendagyeenda omu kushaba kw`ohwo mwabazyo omu mumuriingo gw`amaani kugira ngu boona ababiire bariho bakatunga okwetegyereza kwabo na MUKAMA.

Okuruga obwo emyaka 50 ehingwiireho eintingiiremu omugisha gw`okuratira MUKAMA n`okwetegyereza. Okuruga 1953 gukambaho nk`omurimo okuburira Ekigambo kandi n`okurangirira Engiri. Omuri egi emyaka 46 nkaheebwa omugisha gw`okwebembera abaingi, emyoyo miingi omu nsi yoona okuza aha MUKAMA wangye obuguzi bwingi kandi omucunguzi okurabira omu kurangirira Ekigambo kye. Ahari `nye omwaka gwa 1999 ni nk`ekijusyo, ninka omwaka gw`okujaguza. Hati aha muheru gw`eki kyenyini ninyenda kubashaba imwe mweena okunyegaitaho omu kuhimbisa MUKAMA ahabw`obwesigwa bwe. Reka tweena hamwe twebaze Ruhanga omwe owamazima ahabw`obu taremwa kubaho obutosha, okumanya ngu nayebembera abe abe omu muhanda murungi. MUKAMA n`owa mazima kandi n`omwetsigwa.

Omugisha ogw`omutaano ogwa magara gangye ag`Omwoyo ekaba eri emyaka 10 ei nmanyiiremu ow`eishe-emwe Branham okuhisya obu yatwaarwa omuka omukwa ikumi n`ebiri 1965. Nkaza aha nterane ze omu Buraaya hamwe na Amerika, nkamutayayiraho omu maka gye. Nkatuunga omugisha gw`okurya nawe aha meeza, nkagyenda nawe omu motoka emwe, we arikuvuga. Okuruga 1958 amatebezo ge agu yaburiire omuri Amerika gakanyoherezibwa omu Bugirimaani. N`ahabw`ekyo nkakura omu mwoyo ahansi y`obuhereza bwe kandi n`ahabw`ekyo nkaba obutosha ndi na n`ebi Ruhanga yabaire akora.

Nk`ommu bakye ahari abo abu Ruhanga Yaikiriize omu buhereza nkaikirizibwa kuburiira enaama ya Ruhanga omu myaka makumi ehingwiire. Nk`oku Paulo yabaire akira kujurira kuhurira MUKAMA n`agaamba omu rurimi rwe orw`omuka orw`oruheburaayo obwe arikweetwa kandi arikumuha oktumwa, n`ahabw`ekyo nimbaasa kugamba omu mazima n`okuhamya nikwo kumwe omu maisho ga Ruhanga, b`amaraika be abarikwera hamwe n`omu maisho g`abantu boona kuba bahuriire omu rurimi rw`orugirimaani Nyamuhanga,ryona ririkutahiriza eiraka ry`obushoboroozi omu kwa kana 2, 1962, obu izooba risya rihakye kuturuka. Kuruga ahari ogwe Omwe Owagambire bwanyima y`okuzooka kwe, »mpairwe obushoboorozi bwona omu iguru n`omu nsi.«, nkatunga okutumwa omu iraka ry`omu rururimi rwangye. Buri kigambo MUKAMA yaagambire kikaba nikihurirwa gye kandi kishohoziibwe gye n`omusiinzi. Eky`omugisha ninyeta MUKAMA Wenyini kuba omujurizi wangye aha bweki.

Okwiha obunaku obwo nk`orobera eiraka eryanyetsire kuruga omu iguru, ntambwiire kuruga omukibuga kimwe kuza omukiindi, kuruga omu ihanga rimwe kuza omu riindi, kuruga aha butaka bumwe kuza aha bundi okujaajanza Ekigambo kya Ruhanga kandi ndi kugaburira abandi ebyokurya by`Omwoyo ahari abo abaine enjara y`okuhurira Ekigambo (Amosi 8:11; Matayo 24:45). Tinkabaasa kandi tindi kwiija kubatebeza byona ebitari by`obutoosha ebi naatungire. Okumara emyaka egyo nkahurira eiraka rya MUKAMA emirundi miingi kandi nkatuunga n`ebiragiro. Obu obumanyirivu obu na MUKAMA bwiine ekiburi kumanyisa ahari `nye nk`omuntu. Ku naakubatebeza bimwe, aho nikiba kiri eky`enshonga ngu boona abana ba Ruhanga aba mazima bashemererwe naanye bakumanya ngu MUKAMA n`omwetsigwa omu muriingo oguri gwo kandi naayeyoreka n`oburi hati, eki turi kuheera Ruhanga ekitiinisa kyona.

Obumanyirivu obukugaruramu amaani obw`aha muheru obu naatungire omu kibuga kya Blgaria ekya Varna aha Nyanja Black Sea orwa kana, 15 okwa mushanju, 199, ahanyima y`eshaaha z`omu ituuntu. Nahati ninki buhurira omuri `nye.

Nkatwaarwa omu kitiinisa kandi nareeba ekintu ekirinka ekishengye kirikumuinkana ekikozirwe omu miino g`enjojo. Ogundi murundi ninyeta Ruhanga kuba omujurizi wangye. Abeshoongozi b`omu iguru bakaba nibeshongora n`amaani. Boona bakaba nibareeba orubaju rumwe ahu ekyererezi kyabaire nikiruga kandi bakaba bagorwiirwe emikono yaabo, ahaiguru kakye n`emitwe yabo. Bakaba nibeshongora Zaaburi ya 34 omurugirimaani. Amaraka goona gakaba nigakwatagana kugira ngu goona gakaba nigahurirwa nk`eriri rimwe, bakweshongora omushororoongo gwa 7, »Maraika wa MUKAMA ateera amahema okwehinguririza abarikumutiina, kandi abajuna.«, bakaba nibeshongorera ahaiguru, amaraka gaakubarabaruka, bakeshongoora kuhendera ekicweeka nka abaziibirwe, »KANDI MARAIKA WA MUKAMA HATI ARI AHA«. Ogwe niwe omwe akagarukamu omushororoongo ogukukurataho, »Yeimwe, nimuroze, mureebe MUKAMA ku ari murungi! Orikumwetsiga weena aine omugisha.« bwanyima y`ebi bigambo baakeshongora n`eiraka rihaango, »EEGO, MUKAMA HATI ARI AHA.«

Nk`etegyereza ngu Zaaburi egyo ekaba n`ekwaata aha kuhindurwa kwa Biburi okwa Martin Luther oku nabiire nkira kushoma omu bunyeeto bwangye. Omu kitiinisa abantu nimwe bariba okuruga omu mahanga goona n`endimi, bakweshongora okuhimbisa kwa MUKAMA. Ninkiijuka ngu ebigambo bya mwenda ebi Ruhanga yaangambire omukwa mukaaga 16, 1979, butakashesire n`eiraka ririkugambira ahaiguru rikaba rikwatireine n`okuvunuura kwa Luther. Ku nabiire ninshoma ebyahindwiirwe bingi nkatangaara.

Ebigambo tibikabaasa kumara okworereka ekisa kya rukundo kya Ruhanga. N`omwetsigwa kandi n`owa mazima. Obuundi nkaba nyine kuraba omu kugyezesibwa kwiingi ahabw`okwetwa kw`ahaiguru okw`obuhereza. Omuzigu akaba ayehireyo kucwecereza amagara gangye emirundi miingi, namunonga obu nabiire nyine omushwiija ogu, okurugirira aha kihandiiko ky`eirwariro, eyabiire n`manyisa okufa kwangye. Omuntu weena kuyakuba naiindikwa aha kagaari naatwarwa omu kashengye aku abantu barikufeeramu, abashaho baikiriize nk`oku nabiire ndi, naamanya ngu Ruhanga akozire eky`okutaangaza ky`amaani eky`okunkiza. Emiruundi miingi nkahurira mukuru w`abashaho, Prof. Dr. Becker, arikugambira tiimu ye eyabaire enyetorweire, »Nikikyererezi. Nikikyererezi.« kwonka Ruhanga nabaasa n`okuraho aho n`okutahirirwa kw`amaani kw`abazigu omu magara n`omubiri akakuhindura kukaba okusingura hamwe n`omugisha. Omu kw`okubaanza 3, 198, eryabaire rishemereire kuba izooba eri nabaire nshemereire kufeeraho, nkatunga bumwe aha bumanyirivu bw`ekitiinisa obu kiriyo nibushuka omugisha omuri `nye:

Gukaba guri omurindi gwa kabiri okwiihwa omu mubiri. Ogu omurundi nkatunga okutwaarwa (rapture). Kandi ogundi murundi ninyeta Ruhanga nk`omujurizi. Nkareeba omutwe gw`abantu biingi turikuteemba omu iguru, obwe ndi omu runyiriri rw`okubanza. Kwereeba ahari buryo, nkareeba ngu boona bakaba bari abato, omu ngiingo z`obunyeeto bwaabo. Boona bakaba bajwiire ebiri kweera, ishoke ririingwa ry`ab`eishe-emwe-kazi rikaba nirigwa enyima aha migoongo yaabo omu raangi zitarikushushana z`obuhangwa. Eky`amazima nkareebaho kakye omu kitiinisa kandi nareeba orureembo oruri kweera nka akanaara ahaiguru. Ekyererezi kikarugira kimwe aha katungu ahaiguru kandi kakaba nikacumita, nikaakira kimwe kandi kaakwengyeengyeta kakurabira kimwe omu kisiika ebyabaire biri nk`enjuma z`omwoonyo, bikumurikira ensi yoona

Omu busaasi bwangye bwona, obutikiirizana, okugyezesibwa, okutahirirwa, okugumizamu okwiita abazaani oku nabiire nyine kugumira, Ruhanga obutoosha Akaba amanya omuriingo gw`okumpumuririzamu. Akumire Ekigambo kye kandi takahaakanisa ga Obuyaambi bwe ahari `nye hamwe n`obwesigwa bwe kuba naanye omu kushoberwa kw`emiruundi miingi. Ahabw`ekitiisakye nimbaasa kujurira ngu omu nkumi z`amatebezo agu naatebiize nkaba ntaine kutereeza eki nabiire ngambire.

Nk`oroobera omubwetsigwa eki MUKAMA Yaangambiire omu kasheeshe ako zitakahikire shaaha 11 z`akasheeshee, omuri 1970 omuri Marseille, Bufaraansa, Arikugarukamu n`eiraka riri kuduumira omurundi gwa kabbiri, »Omuhereza wangye, yimuka oshome 2. Tim. 4!« Nkakora nk`oku nabiire ngambiirwe naashoma kuruga aha omushororongo gwa 1 okuhika aha gwa 5. Kandi naagaruka naatandika n`omushororoongo gwa 1. Aha mushororoongo gwa 2 nkamanya n`Omwoyo kuruga ahari MUKAMA eki yaabiire manye, ahabw`okuba omu mwabazyo gw`ebi byoona bitakabeireho nkaba mbuziibwe ebiri kukwaata aha nkuba mushanju kandi naburwa eky`okugarukamu. Okuhamisiriza kukaba kuri aha kutumwa, »Burira Ekigambo!« - nikwo kyabaire. Nketegyereza ngu Ekigambo ekyabaandize nikita okushoboroora kwona hamwe n`envunuura aheeru y`amaani.

Nkata Bibuli yaangye aha mutwe gw`akameeza, emikono yangye yaimuka ahaiguru naagiranti, ndikugamba na MUKAMA butunu, »Nk`oku kihamya, MUKAMA wangye,, okandagiira kushoma ekyahandikirwe eki, nk`oku ori kukihamya tihariho kiri kubaasa kuburiirwa kitari Kigambo ekyahandikirwe. Nk`oku ori kukihamya nk`oku amaraka g`enkuba mushanju gaagambire omu Kush.10 tikirahandiikirwe omu kigambo kya Ruhanga, nk`oku ori kukihamya tihariho orikubaasa kubiburiraho. « Ahabw`okuba kikahandiikwa, »Orikushoma ebigambo by`obunabi obu aine omugisha, kandi baine omugisha abarikubihurira, bakata omutima aha bihandiikirwemu; ahabw`okuba obunaku buri haihi.« (Okush. 1:3). Nk`oku turi kugambirwa Ruhanga Wenyini, tushemereire kuguma hamwe kandi n`omu Kigambo ekyahandikirwe. Kyonka ekituri kubaasa kushoma nitubaasa kukiriinda. Byona ebirikuteberezibwa ahari ebyo ebitahandikirwe tibiri by`obwa Ruhanga obw`abaandize kandi nibireetaho akavuyo. Maraika n`obu yakuruga omu iguru arikweyeterera kurangiriira enaama y`enkuba mushanju, nimbi nyine kumubiinga akagarukayo.

Ab`eishe-emwe kubakuburiira okushuuruurirwa kwaabo kw`omutaano, nikireberwaho ngu nibanyuurura abeegi ngu babakurate. N`obu bakuba nibeyeterera ngu abo bonka abarikwikiriza envunuura zaabo hamwe n`okushuuruuriwa kwabo kwomutaano nibiija kwejumbira omu ktwaarwa (rapture), kandi ekyo n`okurogota.

Okutumwa kuri kandi nikwiija kuguma okuburiira Ekigambo nk`oku kyahandiikirwe, okurangirira obutumwa bw`akaire otwariiremu ebyaturaganisiibwe ahabwa akaire aka kandi tukakitwaara aha muheru gw`ensi. Omuntu nabaasata kweyeta omuburizi w`Ekigambo obwe ari kuburiira ebintu nangwa ebitahandiikirwe omu Kigambo?

Eki ninkigaamba nk`Ekigambo kya MUKAMA: enkuba mushanju ez`okushuuruurirwa 10 nizaija kushohoza amaraka gaazo obu MUKAMA nka maraika w`endagaano naija omuri Israeli – etari shaaha emwe omu bwiira nari izooba rimwe bwanyima. Bwanyima nikiija kuba amazima We nka mukama waayo owaabandize naija kuta ekijere kimwe aha nyaanja n`ana ekindi aha nsi. N`ahabw`ekyokihandiikirwe kandi nikiija kuhukiriira. Ekyo nikyo kyenyini eki ow`eishe-emwe Branham yaagambire omu kwa kashatu 17, 1963, aha kutandika kw`okubambuura obumanyiso. »Ku ori kwiija kwetegyereza ngu ni Kristo, ahabw`okuba omu ndagaano enkuru akaba nayetwa maraika w`endagaano, kandi ariyo nayizira kimwe Ahabayudaaya, ahabw`okuba Ekanisa ehwiire. Otyo. … Noijuka Maraika omu kushuuruurirwa 1? – nikyo kimwe. Maraika n`entumwa, kandi n`entumwa ahari Israeli. Ekanisa etwiirwe (raptured).« (Okushuuruurirwa kw`obumanyiso mushanju, orupapura 72). Omugore amutegyeriize nka Kishwera kandi naija kugyenda nawe aha bugyenyi bw`okushweera.

Hariho biingi ebyashobire omu butumwa obw`aha muheru. Boona ababiire baine ekyeteengo kugira ou baaba ahansi y`Omwoyo w`omuzigu, ahu okugira ngu okwebeembera kw`obwa Ruhanga ekicweeka ekimwe bukaba bucwekyereziibwe. Ku ow`eishe-emwe kuruga omu mateemba ga Amerika yaarekire buri itebezo ry`ow`eishe-emwe Branham nk`oku kiri kandi ataine ekiyihiremu omu kihandiiko, bakukora obutumwa obwaabo ahabwaabo, tutwakugizire mihaanda etari kushushana. Nigasigara gari amazima: ow`eishe-emwe ku arikuruga aha Kigambo, Ruhanga namurugaho. Akomirwe aha Kigambo kye kyonka, kutari aha kuvunuura kwona. Eky`okureberaho, omuntu ku arikwiikiriza kandi yaayegyesa ngu emicwe eya 2 Pet. 1, eine obuhangwa bw`omucunguzi omu baacungwiire, hati n`wnkuba mushanju, abuzirweho okwegyesebwa kw`Omwoyo. Abantu nka abo nibaanga amazima, ahabw`okugira enteekateeka egwiire (2 Tim. 3:8).

Oyihireho ebi byona ebiteirweho MUKAMA n`amaani miingi naija kuhendera omurimo Gwe. Akamaririza obucunguzi, Yaimuka n`obusinguzi kandi naija kutuunga mugore-kigambo ayetsirwe kuruga omu kavuyo otareija kweshiisha ogundi murundi. Ayogiibwe omu shagama y`omwana gw`entaama kandi ayeziibwe amazi g`Ekigambo kandi ahiindwiirwe orikwera omu kigambo ky`amazima.

Ekyangye n`okuburira Ekigambo nk`okutumwa oku naatungire kandi n`okwikiriza ngu kwoona okutahiriira kw`omuzigu kuteirwe ahari `nye nk`oku kitari aha ndiijo weena omu nsi. Emyaka makumi abiri ehingwiire, omu 1979, omuzigu ayimukize geheena yoona kuncwekyereza kandi n`omurimo gwa Ruhanga. Omu shaaha egyo eya kiriima nkatuunga Ekigambo kuruga ahari MUKAMA ahabw`okunshumbuusha, nikishangwa omu Isa. 54:15-17, »Reeba, moangire omuheesi ojugutirira omuriro gw`amakara, akaihamu eby`okurwanisa; kandi mpangire omuhwerekyerezi kucwekyereza. Tihariho ky`okurwanisa, eki baheesire kukurwanisa, ekirikubaasa, kandi orurimi rwona oruriimuka kukutonganisa oryarusinga. Obwo nibwo buhunguzi bw`abaheereza ba MUKAMA, kandi okwo nikwo kuhikiirira kwabo okurikuruga ahariinye, nikwo MUKAMA arikugamba.«

Namunoonga abo abakujaanjaza envunuura ezabo nkabobehiireyo kundwanisa ahabw`okuba nyowe ninguma n`Ekigambo. Nk`oku baanabi babaire bari entumwa z`Ekigambo ekya mazima bahiganisiibwe, bakaterwa amabaare kuhika aha kufa hamwe n`okwiitwa kw`emiriingo miingi, MUKAMA waitu hamwe n`entumwa bakaba biine kuraba omu mbeera niyo emwe. Endwaano z`omuzigu obutosha nizorekyerera omwokorozi w`Ekigambo, ahabw`okuba omuri we obwa Ruhanga nibubaasa kwemerera nari kugwa. MUKAMA omu itebezo aha kibuungo akatuha okuhumuriza okuhikire, »Imwe mwine omugisha ku baribajuma, ku baribahiiga, ku baribabeherera Ekigambo kyona ekibi nibabantura. Mushemererwe, mwesiime munonga; ahabw`okuba ebihembo byanyu biryaba bingi omu iguru; kandi nikwo baahiigire batyo baanabi abaabandize imwe.« (Matayo 5:11-12). Hoona nabwe twine kushemererwa n`obu omutima niguhurira obusaasi bwoona.

Nimpiganisibwa ngu MUKAMA naija kumpa amaani ag`okugumirizamu kimwe aha muheru kandi nkaguma omu kigambo Kye. Nka entumwa Paulo, nimbaasa kugira ngu nimanya ou ndikwikiririzamu; nimumanya omu buntu kandi nyine obuhame nibwo bumwe nk`obw`entumwa. Nimpendera ekicweeka eki n`obujurizi bwe, kandi hoona oburi obujurizi bwangye, »…ahabw`okuba nimmanya ou naikiriize, kandi nimpamiza kimwe ngu nabaasa kurinda ki yankwatsize okuhitsya aha kiro ekyo. Eky`okureeberaho ky`ebigambo by`amazima ebi waahuriire ningamba, okikuratire omu kwikiriza n`okukunda ebiri omuri Kristo Yesu; orinde ekyo kirungi eki waakwatsiibwe Omwoyo Orikwera otuura omuriitwe.« (2.Tim. 1:12b-14). MUKAMA owantiire omu buhereza bwe n`omwetsigwa.

Israeli omu bunabi

Okugaruka kw`abayudaaya omu nsi eyaraganisiibwe eya ba ishebo nikwo kumwe aha kuraganisibwa okw`amaani okw`emperu. Byona ebyaragwiirwe omu byahandikirwe, namunoonga eky`omuti gw`omutiini kutunga amagara masya, bwahikiriire, bwanyima abaikiriza nibiija kwimutsya emitwe yaabo ahabw`okuba okucungurwa kuriyo nikwirira haihi.

Nk`oku turi kuhurira omu makuru kaingi, eby`okugaruraho obusingye ahagati ya Israeli na Palestain okuri kwiija kukorwa omu kwa mwenda 2000. Emabju zoombi eziri omu ntesengana zaatandikire kukwata aha mbeera ya Yerusaalemu erikwiija kuretera embaju zoombi kumarwa.

Okurebera aha rubaju rw`obunabi bwa Bibuli egi tekabiire ndagaano ey`emyaka mushanju eri kugambwaho omu Danieli 9:27. Ezi n`entenseganya z`ebyanga okurugirira aha ndagaano za Oslo. Eky`aha muheru, konturakiti (Contract) ey`amaani ku eriba yakozirwe, Rooma/Vatikani neija kwegiita omu ntenseganya, ekyamaani teriba Yerusaalemu yonka kureka ekibungo Sayuuni ekiri orushozi rwa Hekalu. Okurabira omu kugarukanisa kwonka okwa Vatikani nk`ey`obushobooozi obw`ahaiguru Abaharabu nibiija kwiikiriza kandi Abayudaaya nibiija kuheebwa orusa rw`okwombeka Hekalu. Yerusaalemu naija kuba ekibuga kikuru ekya Israeli. Omu kiire niko kumwe neija kwikirizibwa nk`orureembo orwaziire enyikiriza ishatu ez`ensi, Judaism, Abakristaayo hamwe n`aba Isilaamu.

Ow`eishe-emwe Branham akagira, Omugore naija kuba yaagenzire egi endagaano eyagambirweho etakakozirwe, »Kandi ogu omunyiginya omu kiire ako aryaakora endagaano n`abantu ba Danieli, Abayudaaya. Obwe nibwo Omugore arishohozibwa. Tarigireeba.« (Okubaambura obumanyiso mushanju, orupapura rwa 167). Kuturi kukuratira ebyombekirwe omu mwanya ogwo, nitureeba ngu enteseganya ezi zoona hamwe n`okwikirizana nibitutwarira kimwe aha ndagaano y`aha muheru. Ahari abo ab`omugore wa Kristo eki nikimanyisa: Akaire kari hiihi, eego, kari aha rwiigi (Matayo 24:33).

Ripoota ya Mishooni

Omwaka gwa 199 niguza omu byafaayonk`omugisha ogw`omutaano omu bukama bwa Ruhanga. Tinkakoraga ngyeendo nyiingi omu meezi ikumi n`abiri, tinkagambaga n`abantu biingi nk`ogu mwaaka. Ruhanga Ayigwiire enyigi omu nsi yoona: omu mahanga g`omu Bakyayina, Abagyapaani nagandi mahanga omu bicweeka ebyo, Amashuma hamwe n`arwagati ya Amerika okuhikira kimwe omu ihanga rya Cuba, hamwe n`amahanga ga burigwa-izooba ga Buraaya, otwariiremu Siberia hamwe na km 335 burigwa-izooba bw`orureembo rwa Novosibirsk. Emirundi miingi tukatunga amagana n`amagana kandi omu mahanga agandi nangwa enkumi n`enkumi zikiija omu nteerane.

Omu mwaka ogu mbiire ningamaba omu nteerane z`abaPentekooti hamwe n`abakarizimatiki 35. Eki kimpiire eky`okureeberaho aha kiriyo nikigyenda omu miisho. Nkaheebwa ekituuti kandi mbaire nimbagana obutumwa bw`akaire omu bantu b`emiriingo miingi. Kandi hamwe n`okurabira aha TV 62 z`ebyanga n`ezeensi biingi bakahikwa. Eki nitubaasa kukyoreka kurabira omu mabaruha aguturi kutunga, amabaruha ga Intaneeti (e-mail, fax), hamwe n`amasimu agakututererwa. Tihariho kubanganisa abantu ba Ruhanga benaganagire buri hamwe, kandi nibetaagwa kwetwayo. Hati twine okubaasa kw`okukozesa za TV ahu tukurabira kuhika ensi yoona. Kuruga aha y`okubaanza amahanga gakurenga 70 nigabaasa kuhikwakurabira aha seetilayiti (satellite). Kuruga aha y`akabiri omu mashuma ga Amerika nitubaasa kuhika amahanga 23 agari kugaamba Orusipaana otwariremu Mexico hamwe na Cuba. Kuruga omu ya kashatu amahanga agandi ag`omu nsi nigabaasa kuhikwa. Ruhanga Asiimwe ahabw`geisha nk`egi y`amaani.

Tukuza omukyasa ekiri kukurataho, twakimayire ngu akiire k`embabazi nikabaasa kuba kari haihi, nitwija kufayo kukora ekiri kubasika. Turi omu kiire k`okutegyereza, turikumanya ngu ekirungi kiri haihi kwiija kurabira omu kugarurwa busya okwaaraganisibwe. Hati nitubaasa kuraangirira Engiri ey`obutwiire ey`obukama bwa Ruhanga nk`omujurizi omu nsi yon (Matayo 24:14; Okush. 14:6). Ruhanga andeberiire, n`ahabw`ekyo nimbaasa kugamba endimi nyingi otwaariremu orujuungu oruri kumanywa kandi oruri kukyengwa omu nsi yoona. Obutubwa nk`obu nibubaasa kuhindurwa omu ndiimi z`omumahanga agandi.

Omu Mission Center omuri Krefeld nituhereza abaikiriza omu mahanga gari kureenga 130 n`ebihandiiko ebituri kuteerera hanu omu ndimi 10 zitari kushushana. Ow`eishe-emwe Alexis Barilier nahereza amahanga goona agari kukozesa Orufaaransa omu Afrika kurugira kimwe aha kitebe kye omuri Switzerland. Ow`eishe-emwe Etienne Genton naareberera ab`eishe-emwe n`ab`eishe-emwe-kazi abari kugamba Oruyitare. Yayegetsire aha ow`eishe-emwe Barilier aha ngyeendo ze nyingi. Omu mahanga agandi ab`eishe-emwe nibahindura kandi bagabura ebyokurya by`Omwoyo n`abantu ba Ruhanga.

Ninyenda kutwara omugisha ogu okwebaza imwe mweena abarikutwikiriza kubahereza. Mwebare kuba abetsigwa ahari MUKAMA n`omurimo gwe kandi n`okunkumira omushaara zaanyu eza burizooba. Mwiine omugabo omu ki Ruhanga Ariyo naakora hati. Reka tweena tuze omu misho na MUKAMA, tutari kureeba bumosho na buryo, omu kworobera Ekigambo okuhitsya obu turibugana MUKAMA waitu kandi Omujuni kandi kishwera, Yesu Kristo.

Nitwendeza emigisha ahari boona ab`eishe-emwe abari kuhereza kandi n`ahari boona abarikwikiriza nk`oku ebyahandiikirwe birikugira. Reka embabazi za Ruhanga n`magezi Ge g`obwa Ruhanga bigume nimwe mwena okuhereza MUKAMA n`obwetsigwa okuhitsya obu aritutwaara omuka. Mutaryeebwa, Kishwera naija kutwaara Omugore omu kitiinisa ebigere bye tibiri ribata aha nsi. Abaferiire omuri Kristo baryabanza kuzooka kandi abo abari kutuura omuri Kristo baryaija kuhindurwa omu kairekamwe kandi tweena hamwe turyatwarwa owa MUKAMA omu mwanya. N`ahabw`ekyo kihandiikirwe, kandi kiryaaba kwo (1 Abatesalonika 4:13-17; 1 Abakorinso 15:39-58).

Gandi oyijukye: rukundo ehikire Yoonka niyo eritahamu, kandi abo boonka abetebekaniise nibiija kutahamu na Kishwera omu bugyenyi bw`Omwana gw`entaama. Amatabaaza gaitu kagagume nigaaka kandi amacupa gagume giijwiremu amajuta g`Omwoyo. Reka MUKAMA omukundwa akuumire buri omwe omu Mwoyo Orikwera, ekitwiine kuhikiriza ahabwokuhindurwa kw`emibiri yaitu y`ensi (Abaefeso. 1:13-14; Abaefeso 4:30). MUKAMA

Otandikire omurimo murungi naija kugumaririza aha izooba rye ry`okugaruka. Reka Ruhanga ahe buri omwe omuri imwe omu muriingo gw`omutaano omu mwaka gwa 2000. Mugume n`emicwe mirungi omu bintu byona omu byanga byombi eky`omubiri n`eky`Omwoyo, kahabe aha murimo, omu maka, omu Kanisa nari omu kuteerana kw`abiisheemwe n`ebindi n`ebindi. Munyijukye omu shaara zanyu ez`obutoosha.

Ninyenda kushaba okusasirwa ku haraabe hariho ebaruha etabasiize kugarukwamu. Nitukora ekituri kubaasa kandi akiire kakye akundi kumara omu ofiisi ninkira kukora okuhitsya shaaha mukaaga za nyikiro. Okukira abo abakuruga omuri Asia na Afrika abakutuhandiikira bakushaba ebintu bitari bimwe na bimwe eby`okukozesebwa omu buntu biine kukyetegyereza ngu eseente za mishooni nikozesibwa ahabw`emirimo ya mishooni kandi zitari z`okukozesibwa aha nshonga z`omuntu.

Nyine amatsiko ngu akatabo akatsya »Akagwe omu iguru n`ana omu nsi« nikiija kworeka omugisha gw`omutaano ahari imwe kandi nigwiija kubashutamu omu kwikiriza kw`amazima. Ninshaba mweena mutunge okuhama na Ruhanga. Ahabw`okugaba obutabo, za kopi ezikweyongyeraho nizibaasa kwoherezibwa aha kushaba.

Ruhanga kikunzire, nitwiija kugumizamu n`obuhereza bwaitu omu wiikendi y`okubanza omu kwezi aha Mission Center. Ekihandiiko omu bugufu omu Rujuungu nikiija kuteebwa ahari intaneeti. N`ahabw`ekyo ab`eishe-emwe abari kuhereza omu nsi yoona nibabaasa kugira eki bayongyeraho ahari eki kandi bagabane Ekigambo eky`omuhendo n`ekisibo ky`entaama ezi barikureberera.

Omu buhereza Bwe￼

Nobaasa kutushanga ahari intaneeti

http://www.freie-volksmission.de